Blaze7451/Wiki-th-20250601 huggingface dataset:
รัฐธรรมนูญแห่งเนปาล

ขณะนี้ ประเทศเนปาลยังไม่มีรัฐธรรมนูญฉบับถาวร หากใช้ฉบับชั่วคราวซึ่งมีผลใช้บังคับเมื่อวันที่ 15 มกราคม 2550 ปกครองไปพลางก่อน ทั้งนี้ รัฐธรรมนูญแห่งเนปาลฉบับชั่วคราวดังกล่าวร่างขึ้นโดยคณะกรรมการอันมีนายลักษมัน ปราสาท อารยัล (Laxman Prasad Aryal) อดีตข้าราชการตุลาการ เป็นประธานกรรมการ เพื่อใช้แทนรัฐธรรมนูญแห่งราชอาณาจักรเนปาล พ.ศ. 2533
ประเทศเนปาลเคยประกาศใช้รัฐธรรมนูญมาแล้วดังต่อไปนี้ คือ ฉบับ พ.ศ. 2494 ฉบับ พ.ศ. 2502 ฉบับ พ.ศ. 2505 และฉบับ พ.ศ. 2533

**อ้างอิง**

**แหล่งข้อมูลอื่น**
  รัฐธรรมนูญแห่งราชอาณาจักรเนปาลฉบับชั่วคราว พ.ศ. 2550 (ภาษาอังกฤษ และภาษาเนปาล)-  รัฐธรรมนูญแห่งราชอาณาจักรเนปาล พ.ศ. 2533 date=2008-06-03  -  รายงานการวิจัยรัฐธรรมนูญแห่งราชอาณาจักรเนปาล พ.ศ. 2533 date=2001-11-17  โดย ที. เอลลิงซัน (Ellingson, T.) แห่งมหาวิทยาลัยเท็กซัส (University of Texas)
หมวดหมู่:ประเทศเนปาล
นายวรการบัญชา

นายวรการบัญชา สามารถหมายถึง- นายวรการบัญชา (บุญเกิด สุตันตานนท์)- นายวรการบัญชา (หม่อมราชวงศ์โป๊ะ มาลากุล) ต่อมา คือ พระยาชาติเดชอุดม- นายวรการบัญชา (เทียบ อัศวรักษ์) ต่อมาคือ พระยาคทาธรบดีสีหราชบาลเมือง

วรการบัญชา
ดิจิมอนแอดเวนเจอร์ (ภาพยนตร์ในปี พ.ศ. 2542)

ดิจิมอนแอดเวนเจอร์ (ทับศัพท์จาก Digimon Adventure)  เป็นภาพยนตร์แอนิเมชันญี่ปุ่นฉายเมื่อวันที่ 6 มีนาคม ค.ศ. 1999 ผลิตโดยโตเอะ แอนิเมชัน เป็นหนึ่งในโปรแกรมหนังโตเออนิเมะแฟร์ ในช่วงฤดูใบไม้ร่วงในปี 1999 ควบคู่กับ ยูกิโอ และ ดร.สลัมป์ ตอน The surprised burn of Arale
เป็นภาพยนตร์เรื่องแรกของดิจิมอนแอดเวนเจอร์ โดยได้ฉายในโรงก่อนที่ในสัปดาห์ถัดไปได้ออกอากาศในตอนที่ 1 ของเรื่อง มีความยาวตอนทั้งหมด 20 นาที

**เนื้อเรื่องย่อ**
เรื่องราวเกี่ยวกับสองพี่น้องยางามิ (ไทจิ และ ฮิคาริ) ได้พบกับดิจิทามะที่ปรากฏในคอมพิวเตอร์ และโคโรมอนปรากฏตัวออกมาจากคอมพิวเตอร์ และเกิดเรื่องราวที่ปรากฏขึ้น

**ตัวละคร**
โบตามอน (ボタモン) > โคโรมอน (コロモン) > อากูมอน (アグモン) > เกรย์มอน (グレイモン)
ปรากฏตัวจากหน้าคอมพิวเตอร์ในห้องของไทจิ และได้พัฒนาร่าง
แพร็อทมอน (パロットモン)

**แหล่งข้อมูลอื่น**
  เนื้อเรื่องทั้งหมดเกี่ยวดับเรื่องดิจิม่อน ภาพยนตร์-  ข้อมูลดิจิมอนภาพยนตร์ภาคแรก
หมวดหมู่:ภาพยนตร์ดิจิมอน
หมวดหมู่:ภาพยนตร์การ์ตูนชุดดิจิมอน
หมวดหมู่:ภาพยนตร์อนิเมะที่ออกฉายในปี พ.ศ. 2542
หมวดหมู่:ภาพยนตร์อนิเมะที่มีผลต่อเนื้อเรื่องหลัก
สยามนิรมิต

บริเวณทางเข้าสยามนิรมิต ในปี 2557
สยามนิรมิต เป็นอดีตโรงละครขนาดใหญ่ที่ได้รับการบันทึกจาก กินเนสบุค ออฟ เวิลด์ เรคคอร์ด ว่าเวทีมีความสูงและใหญ่ที่สุดในโลก เปิดการแสดงครั้งแรกเมื่อปี พ.ศ. 2548 แต่ได้ปิดกิจการไปในปี พ.ศ. 2564 หลังจากเปิดให้บริการมานานกว่า 16 ปี
สยามนิรมิต ตั้งอยู่บนถนนเทียมร่วมมิตร ใกล้กับศูนย์วัฒนธรรมแห่งประเทศไทย เป็นโรงละครเกี่ยวกับการแสดงพื้นบ้านวัฒนธรรมไทยโดยเป็นการท่องป่าหิมพานต์ และท่องไปในสวรรค์ชั้นบนและนรก สยามนิรมิต เป็นความภาคภูมิใจของคนไทย ที่เผยแพร่ความงดงาม และความทรงคุณค่าของความเป็นไทยให้กับผู้ชมทั้งในระดับประเทศและในระดับโลก
ในขณะที่สยามนิรมิตภูเก็ต ซึ่งได้ก่อสร้างมาตั้งแต่ปี พ.ศ. 2553 บริเวณ อ.เมือง จังหวัดภูเก็ต ปัจจุบันยังคงเปิดให้บริการอยู่

**รูปแบบการแสดง**
องก์ที่ 1 ย้อนรอยประวัติศาสตร์
ตอนที่ 1 ล้านนานคร 
ล้านนามหานครเทวีแลเหล่านางกำนัลจัดเตรียมขบวนแห่อันวิจิตร พร้อมบรรดานางฟ้อน นางรำ พลดาบ ฝีมือกล้า ตามเสด็จองค์มหาราชา เพื่อร่วมในงานบุญตามประเพณี
ตอนที่ 2 การค้าขายทางด้านภาคใต้ 
ย้อนหลังไปสู่อาณาจักรศรีวิชัย จนล่วงมาอาณาจักรนครศรีธรรมราช ความรุ่งเรืองในยุคนั้น ได้เชื้อเชิญให้มหามิตรจากแดนไกล เดินทางมาค้าขายแลกเปลี่ยนสินค้า ชมมหรสพและการละเล่นของวัฒนธรรมชาวใต้ ที่ผสมผสานกันอย่างกลมกลืน ทั้งไทยพุทธและมุสลิม
ตอนที่ 3 อีสาน ตำนานประสาทหิน 
บรรดาหนุ่มสาวชาวอีสานร้องรำทำเพลง เฉลิมฉลองกันอย่างสนุกสนาน ในงานทำบุญผ้าพระเวสต่อหน้าพระธาตุพนม ตื่นตาประสาทหินที่ถูกสร้างขึ้นอย่างยิ่งใหญ่ และร่วมค้าหาความเร้นลับของนางอัปสราที่ถูกบรรจงปั้นไว้อย่างงดงาม
ตอนที่ 4 กรุงศรีฯ ราชธานีที่รุ่งโรจน์ 
ร่วมเดินทางย้อนเวลาไปกว่าสามร้อยปีสู่กรุงศรีอยุธยาราชธานีที่รุ่งโรจน์และเกรียงไกร ได้เจริญสัมพันธไมตรีกับนานาประเทศ ประกาศถึงความมั่งคั่งมั่นคง ดำรงไว้ซึ่งแสนยานุภาพ
องก์ที่ 2 ท่องไปในไตรภพ สู่ดินแดนแห่งจินตนาการ : นรก หิมพานต์ สวรรค์
ท่องสู่จินตนาการตามคติความเชื่อของชาวสยาม ตื่นตะลึงไปกับดินแดนในไตรภพ ร่วมดำดิ่งสู่นรกภูมิ เผชิญหน้ากับยมราช และเหล่าภูตผีปีศาจที่ตื่นตะลึงไปกับป่าหิมพานต์ อันเร้นลับ สวยงาม สุดมหัศจรรย์ล่องลอยสู่สวรรค์ชั้นดาวดึงส์ ดินแดนแห่งเทพยดา และนางฟ้าทั้งหลาย ซึ่งมีอินทราเป็นเทพยดาสูงสุด

องก์ที่ 3 รื่นเริง สนุกสนาน สืบสานประเพณีไทย
ด้วยความเชื่อที่ว่าทำดีได้ดีไปสวรรค์ ชนชาวสยามจึงมีประเพณี งานบุญมากมาย ที่ผสมผสานงานรื่นเริงและ การละเล่นต่างๆ สืบทอดมานานหลายร้อยปี 

**อ้างอิง**

**แหล่งข้อมูลอื่น**
  เว็บไซต์ทางการสยามนิรมิต
หมวดหมู่:สถานที่จัดงานที่ก่อตั้งในปี พ.ศ. 2548
หมวดหมู่:โรงละครในกรุงเทพมหานคร
หมวดหมู่:สิ่งก่อสร้างในเขตห้วยขวาง
แม่แบบ:กล่องข้อมูล นักการทหาร/doc

==== กล่องข้อมูล นักการทหาร ==== 
กล่องข้อมูล นักการทหารนี้ได้จัดทำขึ้นเพื่อย่อหรือสรุปใจความเกี่ยวกับนักการทหารนั้นๆ  
กล่องข้อมูลดังกล่าว กล่องข้อมูล นักการทหาร ประกอบด้วย:- ชื่อ – ชื่อเต็มของบุคคลนี้- รูปภาพ – ไม่จำเป็น – รูปภาพ และต้องใส่โค้ด "; และห้ามโค้ด "thumb" เด็ดขาด- คำอธิบาย – ไม่จำเป็น – คำอธิบายใต้รูปภาพ- เกิด – ไม่จำเป็น – วัน เดือน ปีที่เกิดของบุคคลนี้- ถึงแก่กรรม – ไม่จำเป็น – วัน เดือน ปีที่เสียชีวิตของบุคคลนี้- สถานที่เกิด – ไม่จำเป็น – สถานที่เกิดของบุคคลนั้นของบุคคลนี้- สถานที่ถึงแก่กรรม – ไม่จำเป็น – สถานที่ถึงแก่กรรมของบุคคลนี้- ชื่อเล่น/ฉายา/ราชทินนาม – ไม่จำเป็น – ชื่อเล่นหรือฉายาอันเป็นที่รู้จักกันดีของบุคคลนี้ หรือเป็นราชทินนามที่ได้รับการแต่งตั้งขึ้นจนเป็นที่ประจักษ์- เหล่าทัพ – ไม่จำเป็น – เหล่าทัพที่ได้รับตำแหน่งหน้าที่ (กองทัพบก, กองทัพเรือและกองทัพอากาศ)- ปีที่รับราชการทหาร – ไม่จำเป็น – ปีที่บุคคลนี้เข้ารับราชการทหาร- ยศ – ไม่จำเป็น – ยศสูงสุดที่ได้รับก่อนที่จะเสียชีวต ยศสูงสุดอาจมีได้หลายยศในกรณีที่รับราชการทหารในเหล่าทัพอื่น- สังกัด – ไม่จำเป็น – สำหรับนายทหารชั้นประทวน กองกำลังที่บุคคลนี้ได้เคยสังกัด (ควรบอกระยะเวลาด้วย)- บัญชาการ – ไม่จำเป็น – สำหรับนายทหารชั้นสัญญาบัตร กองกำลังที่บุคคลนี้ได้รับหน้าที่บัญชาการ (ควรบอกระยะเวลาด้วย)- สงคราม – ไม่จำเป็น – รายชื่อยุทธการหรือสงครามที่บุคคลนี้มีส่วนเกี่ยวข้อง- รางวัล – ไม่จำเป็น – รางวัลที่บุคคลนี้ได้รับ- อาชีพอื่น – ไม่จำเป็น – อาชีพการงานหรือตำแหน่งนอกเหนือจากตำแหน่งในกองทัพ
หมวดหมู่:พุทธทาสภิกขุ

หมวดหมู่:ภิกษุในสังกัดคณะสงฆ์มหานิกาย
หมวดหมู่:ผู้เชี่ยวชาญด้านศาสนาพุทธ
หมวดหมู่:ชาวไทยที่ได้รับการฉลองวาระครบรอบโดยยูเนสโก
หม่อมหลวงพีระพงศ์ เกษมศรี

หม่อมหลวงพีระพงศ์ เกษมศรี (24 กันยายน พ.ศ. 2475 – 25 กรกฎาคม พ.ศ. 2543) อดีตเอกอัครราชทูตผู้แทนถาวรแห่งประเทศไทยประจำสหประชาชาติ อดีตเอกอัครราชทูตไทย ณ กรุงโตเกียว และ กรุงวอชิงตัน อดีตราชเลขาธิการ และอดีตประธานคณะมนตรีความมั่นคงแห่งสหประชาชาติ (พฤษภาคม พ.ศ. 2528 และกรกฎาคม พ.ศ. 2529) เขาล้มป่วยด้วยโรคมะเร็งหลอดอาหาร และถึงแก่อนิจกรรมด้วยโรคหัวใจล้มเหลว เมื่อวันที่ 25 กรกฎาคม พ.ศ. 2543 ด้วยวัย 65 ปี

**ประวัติ**
หม่อมหลวงพีระพงศ์ เกษมศรี เป็นบุตรของหม่อมราชวงศ์ระพีพรรณ เกษมศรี กับสุธีรา เกษมศรี ณ อยุธยา (สกุลเดิม ปันยารชุน; พี่สาวของอดีตนายกรัฐมนตรีไทย อานันท์ ปันยารชุน) เกิดเมื่อวันที่ 24 กันยายน พ.ศ. 2475 มีน้องสาวคนเดียวคือหม่อมหลวงสุรธี อิศรเสนา (สมรสกับพชร อิศรเสนา ณ อยุธยา อดีดปลัดกระทรวงพาณิชย์) จบการศึกษาระดับปริญญาเอก ด้านกฎหมายและการทูต จากมหาวิทยาลัยทัฟส์ สหรัฐ
หม่อมหลวงพีระพงศ์ เกษมศรี สมรสกับหม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; ธิดาในหม่อมเจ้านนทิยาวัด สวัสดิวัตน์ กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย)) มีบุตรธิดา 3 คน คือ- วนโศภิน เกษมศรี ณ อยุธยา- นายแพทย์ทิวากร เกษมศรี ณ อยุธยา- พีรธน เกษมศรี ณ อยุธยา

**การทำงาน**
 พ.ศ. 2507 เลขานุการโท กรมองค์การระหว่างประเทศ กระทรวงการต่างประเทศ- อธิบดีกรมองค์การระหว่างประเทศ - เอกอัครราชทูตผู้แทนถาวรแห่งประเทศไทยประจำองค์การสหประชาชาติ ณ นครนิวยอร์ก- พ.ศ. 2528 - 2529 ประธานคณะมนตรีความมั่นคงแห่งสหประชาชาติ โดยในเดือนพฤษภาคม พ.ศ. 2528 ควบตำแหน่งกับพลอากาศเอกสิทธิ เศวตศิลา- พ.ศ. 2531 - 2534 เอกอัครราชทูตไทย ณ กรุงโตเกียว ประเทศญี่ปุ่น  - พ.ศ. 2534 - 2537 เอกอัครราชทูตไทย ณ กรุงวอชิงตัน สหรัฐ และ สาธารณรัฐโดมินิกัน- พ.ศ. 2537 - 2538 รองราชเลขาธิการ - พ.ศ. 2538 - 2543 ราชเลขาธิการ- พ.ศ. 2542 กรรมการข้าราชการพลเรือน

**ผลงาน**
 "Banana Tree Horse" กวีนิพนธ์แปล ม้าก้านกล้วย ของไพวรินทร์ ขาวงามในภาษาอังกฤษ 

**เครื่องราชอิสริยาภรณ์**

**อ้างอิง**
หมวดหมู่:หม่อมหลวง
หมวดหมู่:ราชสกุลเกษมศรี
หมวดหมู่:สกุลปันยารชุน
หมวดหมู่:ราชเลขาธิการและราชเลขานุการในพระมหากษัตริย์ไทย
หมวดหมู่:ข้าราชการในพระองค์ชาวไทย
หมวดหมู่:ข้าราชการพลเรือนชาวไทย
หมวดหมู่:นักการทูตชาวไทย
หมวดหมู่:บุคคลจากมหาวิทยาลัยทัฟส์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ประธานคณะมนตรีความมั่นคงแห่งสหประชาชาติ
หมวดหมู่:เอกอัครราชทูตไทยประจำญี่ปุ่น
โซฟี เชวาร์ดนาดเซ

โซฟี เชวาร์ดนาดเซ ((სოფო შევარდნაძე; Софико Паатовна Шеварднадзе; Sophie Shevardnadze) เป็นนักข่าวประจำช่อง รัสเซีย ทูเดย์ ของประเทศรัสเซีย ตั้งแต่การออกอากาศในเดือนธันวาคม พ.ศ. 2549 ถึงปัจจุบัน ซึ่งถึอว่าเป็นนักข่าวของรัสเซีย ทูเดย์ คนแรก ๆ ที่ยังคงอ่านข่าวอยู่ในช่องนี้ เพราะนักข่าวคนแรก ๆ ส่วนใหญ่ได้ย้ายไปช่องอื่นหมดแล้ว เช่น Sky News, France 24 ภาษาอังกฤษ, เพรส ทีวี, อัลจาซีร่า นานาชาติ ภาษาอังกฤษ เป็นต้น

**ประวัติ**
เกิดที่ประเทศจอร์เจีย เป็นลูกสาวของเอดูอาร์ด เชฟเวิร์ดนาซี (Eduard Shevardnadze) อดีตประธานาธิบดีประเทศจอร์เจีย และรัฐมนตรีกระทรวงการต่างประเทศ ของสหภาพโซเวียต  จบปริญญาตรีจาก อีเมอร์สันคอลเลจ บอสตัน แมสซาชูเซตส์ สหรัฐอเมริกา และปริญญาโทจากมหาวิทยาลัยนิวยอร์ก 

**รายการในช่องรัสเซียทูเดย์**
 Culture Fair (อดีต)- Wanted (อดีต)- Interview eith Sophie Shevardnadze (ปัจจุบัน)

**อ้างอิง**
หมวดหมู่:นักข่าวชาวรัสเซีย
หมวดหมู่:ชาวจอร์เจีย
หมวดหมู่:บุคคลที่เกิดในปี พ.ศ. 2521
หมวดหมู่:บุคคลจากมหาวิทยาลัยนิวยอร์ก
บานประตูวิหารวัดพระฝาง

บานประตูวัดพระฝาง เป็นบานประตูไม้จำหลักปิดทองประดับกระจกโบราณสมัยอยุธยาที่มีขนาดใหญ่ที่สุดในจังหวัดอุตรดิตถ์  และเป็นบานประตูพุทธศาสนสถานที่มีความสวยงามมากที่สุด 1 ใน 3 คู่ของจังหวัดอุตรดิตถ์ คือ บานประตูวิหารวัดพระฝาง, บานประตูพระวิหารวัดพระแท่นศิลาอาสน์ และบานประตูวิหารวัดดอนสัก โดยประตูวิหารวัดพระฝางนี้เป็น 1 ใน 2 คู่ บานประตูสำคัญของจังหวัดอุตรดิตถ์ ที่ยังคงหลงเหลือมาจนถึงปัจจุบัน
ปัจจุบันบานประตูวัดพระฝางบานเดิมจัดแสดงอยู่ที่อาคารธรรมสภา วัดธรรมาธิปไตย ภายในตัวเมืองอุตรดิตถ์ ส่วนบานจำลองสร้างใหม่ติดตั้งจัดแสดงอยู่ในกรอบประตูวิหารหลวงวัดพระฝาง สามารถเข้าชมได้ทุกวัน

**ประวัติ**
ไฟล์:Wat Phra Fang 09.JPG|left|thumb|บานประตูวิหารวัดพระฝางจำลอง ภายในวิหารหลวงวัดพระฝางสวางคบุรีมุนีนาถ

**ความสำคัญ**
บานประตูวัดพระฝาง คู่นี้แกะสลักในสมัยอยุธยา เป็นบานประตูไม้จำหลักปิดทองโบราณขนาดใหญ่ แสดงถึงชั้นเชิงในฝีมือช่างไม้ของคนในสมัยอยุธยาที่ยังคงหลงเหลือมาจนถึงปัจจุบัน บานประตูคู่นี้แต่ละบานมีขนาดกว้าง 1.2 เมตร สูง 5.5 เมตร และหนาถึง 16 เซนติเมตร ทำจากไม้ปรุแกะสลักเป็นลายกนกก้านขด ลายพุ่มทรงข้าวบิณฑ์ บานละ 7 พุ่ม ระหว่างพุ่มทรงข้าวบิณฑ์มีกนกใบเทศขนาบ สองข้างขวามือด้านบนมีอกเลาประตูอยู่ตรงกลาง แกะสลักเป็นลายเทพพนม ตอนบนอกเลา 4 องค์ตอนล่างอกเลา 4 องค์ กล่าวกันว่างดงามเป็นที่สองรองจากประตูพระวิหารหลวง วัดสุทัศน์ในกรุงเทพมหานคร
ในพระราชหัตถเลขา พระบาทสมเด็จพระจุลจอมเกล้าเจ้าอยู่หัว รัชกาลที่ 5 คราวเสด็จประพาสมณฑลฝ่ายเหนือ พุทธศักราช 2444 ได้ทรงกล่าวถึงบานประตูวัดพระฝางไว้ว่า

**สถานที่จัดแสดง**
เดิมบานประตูคู่นี้ติดตั้งเป็นบานประตูของพระวิหารหลวงวัดมหาธาตุประจำเมืองฝาง (วัดพระฝาง) มาตั้งแต่สมัยอยุธยา ในระยะหลังเมืองฝางเสื่อมความเจริญ วัดพระฝางและวิหารหลวงจึงถูกทิ้งให้รกร้างทรุดโทรมขาดการดูแลรักษา อันตรายต่อการถูกโจรกรรมและถูกทำลายจากภัยธรรมชาติ ดังนั้นในเดือนกุมภาพันธ์ พ.ศ. 2494 พระสุธรรมเมธี (บันลือ ธมฺมธโช)  เจ้าคณะจังหวัดอุตรดิตถ์ในสมัยนั้นจึงได้ขออนุญาตกรมศิลปากรนำมาเก็บรักษาไว้อาคารธรรมสภา วัดธรรมาธิปไตย ซึ่งอยู่ในตัวเมืองอุตรดิตถ์แทน โดยจากประกาศกรมศิลปากร เรื่อง ขึ้นทะเบียนโบราณวัตถุ ศิลปวัตถุ ในรายการที่ 29.1-29.2 ลงวันที่ 9 กันยายน 2530 ซึ่งประกาศในราชกิจจานุเบกษา เล่มที่ 104 หน้าที่ 10 ตอนที่ 235 ลงวันที่ 18 พฤศจิกายน 2530 ได้ระบุว่าบานประตูทั้งคู่นี้ ยังคงเป็น "สมบัติของวัดพระฝาง"     จนถึงปัจจุบัน

**การอนุรักษ์**
ในปี พ.ศ. 2534 กรมศิลปากรได้ส่งเจ้าหน้าที่มาอนุรักษ์เนื้อไม้ด้วยกระบวนการทางวิทยาศาสตร์ บานประตูวัดพระฝางจึงมีสภาพอย่างที่เห็นในปัจจุบัน

**บานประตูวัดพระฝางจำลอง**
ในปี พ.ศ. 2550 สำนักศิลปากรที่ 6 สุโขทัย กรมศิลปากร กระทรวงวัฒนธรรม
ได้จัดทำบานประตูวัดพระฝางจำลอง เพื่อนำไปติดตั้งที่เดิม ยังกรอบประตูของวิหารหลวงวัดพระฝาง ในคราวงานสมโภชพระฝางทรงเครื่องจำลอง เพื่อส่งเสริมการท่องเที่ยว ทำให้ในปัจจุบันมีบานประตูวัดพระฝาง 2 คู่

**ดูเพิ่ม**
 วัดธรรมาธิปไตย สถานที่เก็บรักษาบานประตูวิหารวัดพระฝางบานจริง- เมืองสวางคบุรี - วัดพระฝางสวางคบุรีมุนีนาถ ศูนย์กลางเมืองสวางคบุรีโบราณ- ชุมนุมพระเจ้าฝาง ชุมนุมอิสระหลังเสียกรุงศรีอยุธยาครั้งที่สอง- โบราณสถานวัดคุ้งตะเภา สถานที่เกี่ยวเนื่องกับที่ตั้งค่ายพระตำหนักหาดสูงคราวปราบชุมนุมพระเจ้าฝางตามพระราชพงศาวดาร- พระฝางจำลอง (พระพุทธรูป) องค์จำลองสร้างใหม่ ที่ประดิษฐานในอุโบสถวัดพระฝางสวางคบุรีมุนีนาถ- พระฝาง (พระพุทธรูป) องค์จริงที่ประดิษฐานในวิหารสมเด็จ วัดเบญจมบพิตร

**อ้างอิง**

**แหล่งข้อมูลอื่น**
หมวดหมู่:โบราณวัตถุในจังหวัดอุตรดิตถ์
หมวดหมู่:งานไม้
หมวดหมู่:ศิลปะอยุธยา
หม่อมหลวงอนงค์ นิลอุบล

หม่อมหลวงอนงค์ นิลอุบล (ราชสกุลเดิม ชุมสาย; 15 มีนาคม พ.ศ. 2461 – 22 พฤศจิกายน พ.ศ. 2565) นักวิทยาศาสตร์ด้านเคมีอินทรีย์ และผู้ร่วมบุกเบิกงานของสำนักงานปรมาณูเพื่อสันติ เป็นสุภาพสตรีที่บุกเบิกงานขององค์กรพัฒนาเอกชน จนได้รับฉายาว่า "มารดาแห่งเอ็นจีโอเมืองไทย"

**ประวัติ**
หม่อมหลวงอนงค์ นิลอุบล (ราชสกุลเดิม ชุมสาย) เกิดเมื่อวันที่ 15 มีนาคม พ.ศ. 2460 (ปัจจุบันคือ พ.ศ. 2461) เป็นธิดาของพันเอก หลวงเอนกนัยวาที (หม่อมราชวงศ์นารถ ชุมสาย)กับเจิม ชุมสาย ณ อยุธยา (สกุลเดิม ประจันราย) เป็นน้องสาวของหม่อมหลวงมานิจ ชุมสาย และเป็นอาของ สุเมธ ชุมสาย ณ อยุธยา ศิลปินแห่งชาติ สาขาศิลปะสถาปัตยกรรม (สถาปัตยกรรมร่วมสมัย) ประจำปี พ.ศ. 2541 และ อาจอง ชุมสาย ณ อยุธยา จบการศึกษาระดับปริญญาตรีจากคณะวิทยาศาสตร์ จุฬาลงกรณ์มหาวิทยาลัย และระดับปริญญาโทสาขาเคมีอินทรีย์จากมหาวิทยาลัยแมรีแลนด์ สหรัฐอเมริกา สมรสกับผล นิลอุบล
หม่อมหลวงอนงค์มีผลงานสำคัญด้านการศึกษาและวิทยาศาสตร์ของไทย เป็นผู้บุกเบิกการพัฒนาสายพันธุ์พืชด้วยเคมีอินทรีย์ ที่สำนักงานปรมาณูเพื่อสันติ เคยเป็นประธานชมรมนักเรียนเก่าอิสราเอล (ปัจจุบันคือ มูลนิธิชมรมไทย-อิสราเอลในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) และได้รับรางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย
หม่อมหลวงอนงค์ นิลอุบล ถึงแก่อนิจกรรมเมื่อวันที่ 22 พฤศจิกายน พ.ศ. 2565 สิริอายุ 104 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศราชนิกูลพร้อมเครื่องประกอบเกียรติยศ เมื่อวันที่ 25 พฤศจิกายน พ.ศ. 2565 ณ ศาลา 100 ปี วัดเบญจมบพิตรดุสิตวนารามราชวรวิหาร สวดพระอภิธรรมตั้งแต่วันที่ 26 พฤศจิกายน – 2 ธันวาคม พ.ศ. 2565 และพระราชทานเพลิงศพ เมื่อวันที่ 11 มีนาคม พ.ศ. 2566 เวลา 16.00 น. ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**ด้านการเมือง**
หม่อมหลวงอนงค์มีบทบาทในการร่วมชุมนุมทางการเมืองกับกลุ่มพันธมิตรประชาชนเพื่อประชาธิปไตย

**การเป็นบุคคลไร้ความสามารถ**
เมื่อวันที่ 18 ตุลาคม พ.ศ. 2561 ราชกิจจานุเบกษา เผยแพร่ประกาศศาลเยาวชนและครอบครัวกลาง เรื่องศาลมีคำสั่งให้ หม่อมหลวงอนงค์ นิลอุบล เป็นคนไร้ความสามารถ และให้อยู่ในความอนุบาลของผานิช นิลอุบล

**เครื่องราชอิสริยาภรณ์**

**รางวัล**
 รางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย

**อ้างอิง**
หมวดหมู่:นักวิทยาศาสตร์ชาวไทย
หมวดหมู่:นักวิชาการชาวไทย
หมวดหมู่:ราชสกุลชุมสาย
หมวดหมู่:พันธมิตรประชาชนเพื่อประชาธิปไตย
หมวดหมู่:หม่อมหลวง
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:ชาวไทยที่มีอายุเกิน 100 ปี
หมวดหมู่:บุคคลไร้ความสามารถ
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
ศุภมาศ พะหุโล

ศุภมาศ พะหุโล (Supamas Phahulo) หรือ ลูกตาล เป็น พิธีกรและภัณฑารักษ์ ชาวไทย ปัจจุบันเป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่ 

**ประวัติ**

**ชีวิตส่วนตัว**
ศุภมาศ พะหุโล (Supamas Phahulo) หรือ ลูกตาล (Looktan) เกิดเมื่อวันศุกร์ที่ 23 มีนาคม พ.ศ. 2522 ราศีมีน อาชีพเป็น พิธีกร ภัณฑารักษ์ และดีไซน์เนอร์ เชื้อชาติไทย สัญชาติไทย ศุภมาศ พะหุโล จบประถมศึกษาจากโรงเรียนราชวินิต และมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ต่อมาได้เข้าศึกษาระดับปริญญาตรีจาก คณะโบราณคดี สาขาวิชาประวัติศาสตร์ศิลปะ มหาวิทยาลัยศิลปากร และเดินทางศึกษาต่อที่ประเทศออสเตรเลีย ได้รับประกาศนียบัตรทางด้านการออกแบบเสื้อผ้า และได้ปริญญาโทสาขาประวัติศาสตร์ศิลปะสมัยใหม่ และ การจัดการพิพิทธภัณฑ์  มหาวิทยาลัยซิดนีย์ในประเทศออสเตรเลีย

**งานบันเทิง**
ศุภมาศ พะหุโล หรือลูกตาล เข้าสู่วงการบันเทิงตั้งแต่อายุ 14 ปี(พ.ศ. 2536) จากงานพิธีกรรายการทางช่องแชนแนลวีไทยแลนด์ อากาศทางทรูวิชั่นส์ โดยใช้คำนำหน้าว่า วีเจ ทำให้คนทั่วไปมักรู้จักในนาม วีเจลูกตาล ต่อมาใน พ.ศ. 2539 ศุภมาศ พะหุโล ได้รับบทน้ำคลำ ในภาพยนตร์ เรื่อง กลิ่นสีและทีแปรง ในปี พ.ศ. 2545 ศุภมาศ พะหุโล ได้เดินทางไปศึกษาต่อปริญญาโทที่ประเทศออสเตรเลีย ทำให้งานด้านพิธีกร ทางช่องแชนแนลวีไทยแลนด์ หยุดลง
และในปี พ.ศ. 2548 ศุภมาศ พะหุโล ได้สำเร็จการศึกษาและเริ่มต้นผลงานด้านการออกแบบเสื้อผ้า(ดีไซน์เนอร์) ให้กับแบรนด์ X=ACT ประจำประเทศไทย และมีผลงานด้านพิธีกรอีกครั้งทางรายการ คนมีของ ทางช่องไทยพีบีเอส รายการโทรทัศน์ในเครือนิตยสารฟิ้ว (พ.ศ. 2550) รวมถึงเป็นอาจารย์พิเศษให้กับ สาขาวิชาการออกแบบแฟชั่นและสิ่งทอ คณะศิลปกรรมศาสตร์ มหาวิทยาลัยกรุงเทพ และอาจารย์พิเศษให้กับ วิชาการจัดการพิพิธภัณฑ์ ให้นักศึกษาระดับปริญญาโท มหาวิทยาลัยมหิดล และงานประสานงานโครงการ  AARA  (About Art Related Activities) ประจำประเทศไทยศุภมาศ พะหุโล เป็นภัณฑารักษ์ประจำศูนย์สร้างสรรค์งานออกแบบ (Thailand Creative & Design Center - TCDC) ที่ชั้น 6 ดิ เอ็มโพเรียม ช็อปปิ้ง คอมเพล็กซ์ อยู่ระยะหนึ่ง 
ปัจจุบัน ศุภมาศ พะหุโล เป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

**ผลงาน**
 พิธีกรช่องแชนแนลวีไทยแลนด์  ทางทรูวิชั่นส์ - พิธีกรรายการ คนมีของ ทางช่องไทยพีบีเอส - ภาพยนตร์เรื่อง กลิ่นสีและทีแปรง รับบทเป็น น้ำคลำ- มิวสิควีดีโอเพลง นิ้วก้อย ของ ลิฟท์กับออย - มิวสิควีดีโอเพลง เป็นฉันได้ไหม ของ อ้อม สุนิสา- ออกแบบเสื้อผ้าแบรด์ X=ACT - อาจารย์พิเศษ คณะศิลปกรรมศาสตร์ สาขาวิชาการออกแบบแฟชั่นและสิ่งทอ  มหาวิทยาลัยกรุงเทพ- อาจารย์พิเศษระดับปริญญาโท วิชาการจัดการพิพิทธภัณฑ์ มหาวิทยาลัยมหิดล- ประสานงานโครงการ  AARA (About Art Related Activities)- ภัณฑารักษ์ ประจำศูนย์สร้างสรรค์งานออกแบบ TCDC- ผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

**อ้างอิง**

**ข้อมูลเพิ่มเติม**
   วีดีโอบทสัมภาษณ์ ลูกตาล ศุภมาศ พะหุโล จาก Skool Talk (31 มีนาคม 2553)-  วีดีโอบทสัมภาษณ์ ลูกตาล ศุภมาศ พะหุโล จาก TheCreativePeoples (28 กุมภาพันธ์ 2553)
หมวดหมู่:วีเจ
หมวดหมู่:นักออกแบบเสื้อผ้า
หมวดหมู่:ภัณฑารักษ์
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากโรงเรียนราชวินิต
หมวดหมู่:อาจารย์คณะศิลปกรรมศาสตร์
หมวดหมู่:บุคคลจากคณะศิลปกรรมศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
โรงเรียนผู้นำ

โรงเรียนผู้นำ หรือ สถาบันฝึกอบรมผู้นำ มูลนิธิพลตรีจำลอง ศรีเมือง (Leadership School) ตั้งอยู่ที่ตำบลพุประดู่ อำเภอเมืองกาญจนบุรี จังหวัดกาญจนบุรี เป็นโครงการพัฒนาคุณภาพชีวิตของผู้เข้าร่วมอบรม เพื่อปลูกจิตสำนึกให้ทุกคนพัฒนาตนเอง โดยฝึกฝนการใช้ชีวิตตามแนวทางแบบเศรษฐกิจพอเพียง  การกินอาหารที่เป็นประโยชน์แก่ร่างกาย ผู้เข้าอบรมจะได้ฝึกฝนการใช้ชีวิตกับธรรมชาติ ทำปุ๋ย ปลูกผักกินเอง ฝึกฝนให้รู้จักตนเอง รู้จักดำรงชีวิตอย่างเรียบง่ายและอย่างมีคุณค่า โดยเน้นคุณลักษณะ 6 ประการคือ  สะอาด  ขยัน  ประหยัด  ซื่อสัตย์  เสียสละ   กตัญญู  ก่อตั้งมาตั้งแต่ปี พ.ศ. 2538
หลักสูตรของโรงเรียนผู้นำ จัดขึ้นผู้บริหารหน่วยงานเอกชน ข้าราชการ เกษตรกรและประชาชนทั่วไป ใช้เวลาฝึกอบรม 4 วัน 3 คืน ระหว่างวันพฤหัสบดี – วันอาทิตย์ ของทุกสัปดาห์ 
ในบริเวณใกล้เคียงกับโรงเรียนผู้นำ เป็นที่ตั้งของสวนสัตว์เลี้ยงกาญจนบุรี เป็นสถานที่ให้การคุ้มครองดูแลสัตว์ที่ตกอยู่ในอันตราย ถูกทอดทิ้ง ทุพพลภาพ ซึ่งย้ายมาจากสถานสงเคราะห์สัตว์ทุ่งสีกัน ตั้งแต่ปี พ.ศ. 2540 อยู่ในการดำเนินงานของมูลนิธิสงเคราะห์สัตว์  และ พ.ต.หญิงศิริลักษณ์ ศรีเมือง

**อ้างอิง**

**แหล่งข้อมูลอื่น**
  ชมรมศิษย์เก่าโรงเรียนผู้นำ date=2008-05-12 -  บ้านป่า นาดอย โดย พลตรีจำลอง วารสารเราคิดอะไร ฉบับที่ 151 เดือนกุมภาพันธ์ 2546-   เปิดบัญชีศิษย์ "โรงเรียนผู้นำ" พล.ต.จำลอง date=2008-05-26  สำเนาจาก มติชน ฉบับวันที่ 4 พ.ย. 2545 
หมวดหมู่:สิ่งก่อสร้างในจังหวัดกาญจนบุรี
ดัชเชสแห่งยอร์ก

ดัชเชสแห่งยอร์ก หมายถึงภรรยาของดยุกแห่งยอร์ก ที่มีมาตั้งแต่รัชสมัยสมเด็จพระเจ้าเอ็ดเวิร์ดที่ 3 แห่งอังกฤษ ดัชเชสแห่งยอร์กพระองค์แรกคือเจ้าหญิงอิสซาเบลลาแห่งคาสตีล และมีเป็นดัชเชสแห่งยอร์กคนปัจจุบัน คือ ซาราห์ ดัชเชสแห่งยอร์ก อดีตพระชายาของเจ้าชายแอนดรูว์ ดยุกแห่งยอร์ก

**รายพระนาม==
เจ้าชายจอร์จ ดยุกแห่งเคนต์

เจ้าชายจอร์จ ดยุกแห่งเคนต์ (His Royal Highness The Prince George, Duke of Kent) หรือพระนามเต็ม จอร์จ เอ็ดเวิร์ด อเล็กซานเดอร์ เอ็ดมันด์ (George Edward Alexander Edmund; 20 ธันวาคม ค.ศ. 1902 - 25 สิงหาคม ค.ศ. 1942) เป็นสมาชิกในราชวงศ์อังกฤษ พระราชโอรสพระองค์ที่ 4 ในสมเด็จพระเจ้าจอร์จที่ 5  และสมเด็จพระราชินีแมรีทรงสถาปนาเป็นดยุกแห่งเคนต์เมื่อ ค.ศ. 1934 จนกระทั่งพระองค์สิ้นพระชนม์เมื่อ 
ค.ศ. 1942

**พระชนมชีพในวัยเยาว์**
เจ้าชายจอร์จ ดยุกแห่งเคนต์ ประสูติเมื่อวันที่ 20 ธันวาคม ค.ศ. 1902 ณ ยอร์ค คอทเทจ แซนดริงแฮม พระชนกคือ สมเด็จพระเจ้าจอร์จที่ 5 แห่งสหราชอาณาจักร พระราชโอรสพระองค์ที่สองใน สมเด็จพระเจ้าเอ็ดเวิร์ดที่ 7 แห่งสหราชอาณาจักร  และ สมเด็จพระราชินีอเล็กซานดรา พระชนนีคือมารีอาแห่งเท็คพระราชธิดาในเจ้าชายฟรานซิส ดยุกแห่งเท็ค และเจ้าหญิงแมรี อเดเลดแห่งแคมบริดจ์
ทรงเข้าศีลจุ่มเมื่อวันที่ 26 มกราคม ค.ศ. 1903 ณ ปราสาทวินด์เซอร์ โดยมีพ่อแม่ทูนหัวคือสมเด็จพระเจ้าเอ็ดเวิร์ดที่ 7 แห่งสหราชอาณาจักร สมเด็จพระราชินีอเล็กซานดรา แห่งเดนมาร์ก เจ้าชายวัลเดมาร์แห่งเดนมาร์ก เจ้าหญิงหลุยส์แห่งแบ็ตเต็นเบิร์ก สมเด็จพระจักรพรรดินีมาเรีย เฟโอโดรอฟนาแห่งรัสเซีย และเจ้าหญิงคริสเตียน แห่งชเลสวิช-ฮ็อลชไตน์ฯ

**ดยุกแห่งเคนต์**
เจ้าชายจอร์จ ทรงได้รับการเฉลิมพระราชอิสริยยศเป็น "ดยุกแห่งเคนต์" เมื่อวันที่ 12 ตุลาคม ค.ศ. 1934

**อภิเษกสมรส**
เจ้าชายจอร์จ ดยุกแห่งเคนต์ มีพระชันษา 31 ปี ทรงเข้าอภิเษกสมรสกับเจ้าหญิงมารีนาแห่งกรีซและเดนมาร์ก ในวันที่ 29 พฤศจิกายน ค.ศ. 1934 ณ เวสต์มินสเตอร์แอบบีย์

**พระอิสริยยศ**
ตราประจำพระองค์ เจ้าชายจอร์จ ดยุกแห่งเคนต์- 20 ธันวาคม ค.ศ. 1902 – 6 พฤษภาคม ค.ศ. 1910 ฮิสรอยัลไฮนิส เจ้าชายจอร์จแห่งเวลส์ (His Royal Highness Prince George of Wales)- 6 พฤษภาคม ค.ศ. 1910 – 12 ตุลาคม ค.ศ. 1934 ฮิสรอยัลไฮนิส เจ้าชายจอร์จแห่งสหราชอาณาจักร (His Royal Highness The Prince George)- 12 ตุลาคม ค.ศ. 1934 – 25 สิงหาคม ค.ศ. 1942 ฮิสรอยัลไฮนิส ดยุกแห่งเคนต์ (His Royal Highness The Duke of Kent)
2485
หมวดหมู่:ราชวงศ์วินด์เซอร์
หมวดหมู่:ชาวอังกฤษที่มีความหลากหลายทางเพศ
หมวดหมู่:ดยุกแห่งเคนต์
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
รักที่ริมขอบฟ้า

Out of Africa หรือ รักที่ริมขอบฟ้า ชื่อในThai PBS "ขอบฟ้าแห่งรัก" เป็นภาพยนตร์ที่ออกฉายในปี พ.ศ. 2528 กำกับโดย ซิดนีย์ พอลแลค นำแสดงโดย เมอริล สตรีพ และโรเบิร์ต เรดฟอร์ด   ดัดแปลงสร้างจากหนังสืออัตชีวประวัติ "Out of Africa" และ "Shadows on the Grass" ของบารอนเนส คาเรน บลิกเซน (Baroness Karen von Blixen-Finecke) ชาวเดนมาร์กที่ใช้ชีวิตทำไร่กาแฟอยู่ที่ประเทศเคนยา แอฟริกาเป็นเวลาหลายปี ระหว่างปี พ.ศ. 2457 - พ.ศ. 2477  ใช้นามปากกา "ไอแซค ไดนีเสน" (Isak Dinesen) ตีพิมพ์ครั้งแรกในปี พ.ศ. 2480  หนังสือ Out of Africa แปลเป็นภาษาไทยโดย สุริยฉัตร ชัยมงคล ใช้ชื่อภาษาไทยในการตีพิมพ์ครั้งแรก ว่า "พรากจากแสงตะวัน" และใช้ชื่อ "รักที่ริมขอบฟ้า" ในการตีพิมพ์ครั้งที่สอง พ.ศ. 2536  ตามชื่อที่ใช้ในการฉายภาพยนตร์ในประเทศไทย  ส่วนหนังสือ Shadows on the Grass ใช้ชื่อภาษาไทยว่า "รูปเงาบนพรมหญ้า" 
ภาพยนตร์ได้รับรางวัลเป็นจำนวนถึง 28 รางวัล รวมทั้ง รางวัลออสการ์ 7 สาขา จาก ภาพยนตร์ยอดเยี่ยม ผู้กำกับยอดเยี่ยม บทภาพยนตร์ดัดแปลง กำกับภาพ ดนตรีประกอบ กำกับศิลป์ และตัดต่อเสียง และรางวัลลูกโลกทองคำ 3 สาขา จาก ภาพยนตร์ยอดเยี่ยม นักแสดงประกอบชาย (Klaus Maria Brandauer) และดนตรีประกอบ

**อ้างอิง**

**แหล่งข้อมูลอื่น**
 0089755
หมวดหมู่:ภาพยนตร์ที่ออกฉายในปี พ.ศ. 2528
หมวดหมู่:ภาพยนตร์อเมริกัน
หมวดหมู่:ภาพยนตร์รัก
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่กำกับโดย ซิดนีย์ พอลแลค
หมวดหมู่:ภาพยนตร์ที่ถ่ายทำในประเทศเคนยา
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่มีฉากในประเทศเคนยา
SD

SD สามารถหมายถึง- ค่าเบี่ยงเบนมาตรฐาน‎ ในทางสถิติ- ประเทศซูดาน รหัสประเทศ SD
** .sd รหัสโดเมนระดับบนสุดของประเทศซูดาน- รัฐเซาท์ดาโคตา รหัสไปรษณีย์ SD- sd รหัสภาษาของ ภาษาสินธี- เอสดีการ์ด หรือ ซีเคียร์ดิจิทัล (Secure Digital) หน่วยความจำแบบแฟลซขนาดเล็กรูปแบบหนึ่ง- โรงเรียนสาธิตมหาวิทยาลัยราชภัฏสวนสุนันทา อักษรย่อโรงเรียนในภาษาอังกฤษว่า SD- โทรทัศน์ความละเอียดมาตรฐาน (standard definition)
หมวดหมู่:นักข่าวชาวรัสเซีย

หมวดหมู่:สื่อมวลชนในประเทศรัสเซีย
หมวดหมู่:ชาวรัสเซียแบ่งตามอาชีพ
หมวดหมู่:นักข่าวแบ่งตามสัญชาติ
สถานีย่อย:การทหาร/วันนี้ในอดีต/31 พฤษภาคม

31 พฤษภาคม- พ.ศ. 2459 (ค.ศ. 1916) - สงครามโลกครั้งที่หนึ่ง: กองทัพเรืออังกฤษและเยอรมนีทะกันที่ ยุทธนาวีแห่งคาบสมุทรจัตแลนด์ ซึ่งเป็นยุทธนาวีที่ใหญ่ที่สุดของสงคราม
จดหมายเหตุเดือนพฤษภาคม
ฆโฎตกัจ

ฆโฏตกัจ (Ghatotkacha) เป็นตัวละครในเรื่องมหาภารตะ เป็นโอรสของภีมะ กับนางรากษสหิฑิมพี ซึ่งตำนานกล่าวไว้ว่าแรกเกิดของฆโฏตกัจนั้นได้เติบโตขึ้นมาเป็นผู้ใหญ่ทันที เนื่องจากในหลายปีก่อนนั้นได้มีฤๅษีรากษสบำเพ็ญตบะอยู่หลายล้านปี พระศิวะเห็นใจจึงลงมาให้พร ซึ่งก็ได้ขอพรจากพระศิวะมากมาย และหนึ่งในพรนั้นก็คือขอให้ลูกรากษสที่เกิดมาทุกตนได้เติบโตเป็นผู้ใหญ่ทันทีหลังที่ได้กำเนิดมา
ต่อมา หลังจากที่ฝ่ายปาณฑพได้ประกาศศึกต่อฝ่ายเการพที่ทุ่งกุรุเกษตรแล้ว ฆโฏต์กัจได้มาเป็นแม่ทัพสำคัญของกองกำลังอักเษาหิณีที่ 3 และในสงครามนั้น เขาได้สังหารยักษ์อลัมพุษะ และ อลายุธ ซึ่งเป็นแม่ทัพของกองทัพอักเษาหิณีที่ 8 ตายไปด้วย
สุดท้าย ฆโฏตกัจก็ตายด้วยน้ำมือของกรรณะ ซึ่งในศึกวันที่ 14 เขาได้ต่อสู้กับกรรณะในขณะที่อาทิตย์ลับขอบฟ้าไปแล้ว แต่เขายังไม่ยอมสงบศึกกับกรรณะด้วยความแค้นที่ทำกับอภิมันยุ (ลูกชายของอรชุน) และการกระทำนั้นผิดกฎสงครามที่กำหนดไว้ ทำให้กรรณะที่มีความโกรธที่ไม่สามารถทำร้ายฆโฏตกัจได้ จึงนำหอกวาสวีศักติซึ่งใช้ได้ครั้งเดียวแล้วกลับไปหาเจ้าของเดิมออกมาขว้างใส่ฆโฏตกัจ ทำให้ฆโฏตกัจตาย เนื่องจากที่เขาตั้งใจให้เป็นแผนหลอกเอาหอกวาสวีศักติฆ่าตนเอง เพื่อไม่ให้อรชุนต้องตายในศึกแห่งนี้ด้วยหอกวาสวีศักติตามแผนของพระกฤษณะซึ่งเขาก็ยินดีร่วมแผนนี้ด้วยนั่นเอง
หมวดหมู่:ตัวละครในมหาภารตะ
ไพรวัลย์ ดาเกลี้ยง

ผู้ช่วยศาสตราจารย์ ไพรวัลย์ ดาเกลี้ยง (เกิด 6 มิถุนายน พ.ศ. 2500) เป็นจิตรกรที่มีชื่อเสียงในการเขียนภาพเหมือนจริง ซูเปอร์เรียลลิสม์ สำเร็จการศึกษาด้วยเกียรตินิยมอันดับ 1 สาขาประยุกต์ศิลปศึกษา คณะมัณฑนศิลป์ จากมหาวิทยาลัยศิลปากร โดยผลงานส่วนใหญ่ของเขาใช้เทคนิคสีอะคริลิค ถ่ายทอดผลงานที่เหมือนจริงอย่างน่าอัศจรรย์ ปัจจุบันเป็นอาจารย์ภาควิชาประยุกต์ศิลปศึกษา คณะมัณฑนศิลป์ มหาวิทยาลัยศิลปากร

**รางวัลเกียรติยศ**
 พ.ศ. 2525 – รางวัลชนะเลิศจิตรกรรมร่วมสมัย จากงานแสดงศิลปกรรมธนาคารแห่งประเทศไทย- พ.ศ. 2529 – รางวัลเกียรตินิยมอันดับ 3 เหรียญทองแดง ประเภทจิตรกรรม การแสดงศิลปกรรมแห่งประเทศไทยครั้งที่ 32 - พ.ศ. 2539 – รางวัลการประกวดจิตรกรรมเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชฯ รัชกาลที่ 9 เนื่องในวโรกาสฉลองสิริราชสมบัติครบ 50 ปี- รางวัลที่ 1 เหรียญทองบัวหลวง ประเภทภาพเขียนร่วมสมัย จากนิทรรศการจิตรกรรมบัวหลวง ครั้งที่ 5 - รางวัลที่ 1 เกียรตินิยมอันดับ 1 เหรียญทองประเภทจิตรกรรม จากงานแสดงศิลปกรรมแห่งชาติ ครั้งที่ 27 

**เครื่องราชอิสริยาภรณ์**

**อ้างอิง**
หมวดหมู่:จิตรกรชาวไทย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ศิลปินจากจังหวัดนครสวรรค์
หมวดหมู่:นักวิชาการจากจังหวัดนครสวรรค์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
อีส้ม สมหวัง

อีส้ม สมหวัง เป็นภาพยนตร์ไทย ในสังกัด:พระนครฟิล์ม และ ช่อง 7ที่ถ่ายทอดชีวิตเบื้องหลังของวงดนตรีลูกทุ่ง โดยมีฉากหลักเป็นวงดนตรีของ ยอดรัก สลักใจ ในเรื่องยังคงดึงเอานักแสดงตลกชั้นนำมาแสดงเช่นเดียวกับภาพยนตร์ตลกเรื่องอื่นๆ รวมถึงการดึงนางเอกละครชื่อดัง สุวนันท์ คงยิ่ง และนักร้องลูกทุ่งระดับตำนานอย่าง ยอดรัก สลักใจ

**เนื้อเรื่องย่อ**
สมหวัง ชายหนุ่มที่หลงใหลในการร้องเพลงและใฝ่ฝันว่าจะเห็น ยอดรัก สลักใจนักร้องที่มีชื่อเสียงโด่งดังที่สุดในประเทศไทย สมหวังจึงได้เข้าสมัครที่วงดนตรีของยอดรัก ซึ่งมีหางเครื่องสุดสวยประจำวงคือ ส้ม สมหวังเริ่มจากงานเล็กๆน้อยๆในวง และเลื่อนขั้นมาเป็นหางเครื่องประจำวง โดยมีส้มค่อยช่วยเหลือและเป็นกำลังใจให้ ต่อมาเขาได้รับโอกาสอย่างไม่คาดคิด เป็นโอกาสที่จะทำให้เขาก้าวขึ้นเป็นนักร้องอย่างเต็มตัว

**นักแสดง**

**เกร็ดจากภาพยนตร์**
ในตอนแรกภาพยนตร์เรื่องนี้ได้วางตัว ส้มเช้ง สามช่า เป็น อีส้ม และ ก็อต-จักรพรรณ์ อาบครบุรี เป็น สมหวัง แต่สุดท้ายก็เปลี่ยนมาเป็น สุวนันท์ คงยิ่ง และ ปิติศักดิ์ เยาวนานนท์

**ดูเพิ่ม**
 อีส้มสมหวัง ชะชะช่า 

**อ้างอิง**
  In Country & Melody / อีส้มสมหวังdate=2008-06-04 

**แหล่งข้อมูลอื่น**
 title=อีส้ม สมหวัง (2007)
หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย โน้ต เชิญยิ้ม
อ
หมวดหมู่:ภาพยนตร์เพลงไทย
หมวดหมู่:ภาพยนตร์ตลกไทย
หมวดหมู่:ภาพยนตร์รักไทย
หมวดหมู่:ภาพยนตร์ซีรีส์ไทย
อนุสาวรีย์สุนทรภู่

อนุสาวรีย์สุนทรภู่ เป็นอนุสาวรีย์ที่สร้างขึ้นเพื่อเป็นอนุสรณ์แด่มหากวีแห่งกรุงรัตนโกสินทร์ คือ พระสุนทรโวหาร (ภู่) หรือที่เรียกกันโดยทั่วไปว่า สุนทรภู่ ตั้งอยู่บนเส้นทางแกลง-แหลมแม่พิมพ์ ที่ตำบลกร่ำ อำเภอแกลง จังหวัดระยอง ซึ่งเชื่อว่าเป็นบ้านเกิดของบิดาของสุนทรภู่ และท่านเคยมาเยือนที่นี้เมื่อครั้งวัยหนุ่ม พร้อมกับได้ประพันธ์ นิราศเมืองแกลง เอาไว้ด้วย พื้นที่อนุสาวรีย์มีรูปปั้นของสุนทรภู่ตั้งอยู่ตรงกลางเป็นประธานบนเนินสูง ด้านล่างเป็นบ่อน้ำ มีประติมากรรมรูปปั้นหล่อของตัวละครในวรรณกรรมเอกของสุนทรภู่ เรื่อง พระอภัยมณี ประดับอยู่ 3 ตัว ได้แก่ พระอภัยมณี นางผีเสื้อสมุทร และนางเงือก ออกแบบโดยศาสตราจารย์ศิลป พีระศรี 
อนุสาวรีย์สุนทรภู่ มีอาณาบริเวณ 8.5 ไร่ เริ่มวางศิลาฤกษ์ตั้งแต่วันที่ 30 ธันวาคม พ.ศ. 2498 โดยจอมพล ป. พิบูลสงคราม นายกรัฐมนตรีในยุคนั้น แต่งานก่อสร้างได้หยุดไปเป็นเวลาร่วมสิบปี จนถึงปี พ.ศ. 2511 ผู้ว่าราชการจังหวัดระยองในยุคนั้นคือ นายวิทยา เกษรเสาวภาค เปิดรับบริจาคเงินทั่วประเทศได้เป็นจำนวน 962,776.10 บาท งานก่อสร้างจึงได้ดำเนินต่อ มีพิธีเททองที่รูปหล่อที่กรมศิลปากรเมื่อวันที่ 2 มีนาคม พ.ศ. 2512 และนำไปติดตั้งจนเสร็จเรียบร้อยเมื่อวันที่ 5 มีนาคม พ.ศ. 2513 มีพิธีเปิดอนุสาวรีย์อย่างเป็นทางการเมื่อวันที่ 25 พฤษภาคม พ.ศ. 2513
ประติมากรผู้ปั้นรูปหล่อในอนุสาวรีย์ ประกอบด้วย
# สุกิจ ลายเดช เป็นผู้ปั้นสุนทรภู่
# ไกรษร ศรีสุวรรณ เป็นผู้ปั้นพระอภัยมณี
# สาโรช จารักษ์ เป็นผู้ปั้นนางเงือก
# ธนะ เลาหกัยกุล เป็นผู้ปั้นผีเสื้อสมุทร

**อ้างอิง**
 ปราโมทย์ ทัศนาสุวรรณ, เที่ยวไปกับสุนทรภู่, สำนักพิมพ์ดอกหญ้า : มีนาคม 2540. ISBN 974-603-379-4

**แหล่งข้อมูลอื่น**
101.634555
ส
หมวดหมู่:สุนทรภู่
หมวดหมู่:สถานที่ท่องเที่ยวในจังหวัดระยอง
หมวดหมู่:ผลงานศิลปะโดยศิลป พีระศรี
หมวดหมู่:สิ่งก่อสร้างในอำเภอแกลง
เจ้าชายเฮนรี ดยุกแห่งกลอสเตอร์

เจ้าชายเฮนรี ดยุกแห่งกลอสเตอร์ พระนามเต็ม : เฮนรี วิลเลียม เฟรเดอริก อัลเบิร์ต (31 มีนาคม ค.ศ. 1900 - 10 มิถุนายน ค.ศ. 1974) พระราชโอรสพระองค์ที่ 3 ในสมเด็จพระเจ้าจอร์จที่ 5 และสมเด็จพระราชินีแมรี เป็นพระราชอนุชาในพระมหากษัตริย์ 2 พระองค์คือสมเด็จพระเจ้าเอ็ดเวิร์ดที่ 8 และสมเด็จพระเจ้าจอร์จที่ 6 เป็นพระปิตุลา (อา) ใน สมเด็จพระราชินีนาถเอลิซาเบธที่ 2 แห่งสหราชอาณาจักร ทั้งยังทรงเป็นพระราชบุตรในสมเด็จพระบรมชนกนาถ พระองค์สุดท้ายที่สิ้นพระชนม์

**พระอิสริยยศ**
 31 มีนาคม 1900 – 22 มกราคม 1901: ฮิสรอยัลไฮนิส เจ้าชายเฮนรีแห่งยอร์ก (His Royal Highness Prince Henry of York)- 22 มกราคม – 9 พฤศจิกายน 1901: ฮิสรอยัลไฮนิส เจ้าชายเฮนรีแห่งคอร์นวอลล์และยอร์ก (His Royal Highness Prince Henry of Cornwall and York)- 9 พฤศจิกายน 1901 – 6 พฤษภาคม 1910: ฮิสรอยัลไฮนิส เจ้าชายเฮนรีแห่งเวลส์ (His Royal Highness Prince Henry of Wales)- 6 พฤษภาคม 1910 – 31 มีนาคม 1928: ฮิสรอยัลไฮนิส เจ้าชายเฮนรีแห่งสหราชอาณาจักร (His Royal Highness The Prince Henry)- 31 มีนาคม 1928 – 10 มิถุนายน 1974: ฮิสรอยัลไฮนิส ดยุกแห่งกลอสเตอร์ (His Royal Highness The Duke of Gloucester)
214x214px
หมวดหมู่:ดยุกแห่งกลอสเตอร์
หมวดหมู่:บุคคลจากเทศมณฑลนอร์ฟอล์ก
หมวดหมู่:ไนต์ออฟเดอะการ์เตอร์
หมวดหมู่:บุคคลจากวิทยาลัยอีตัน
หมวดหมู่:บุคคลในสมัยวิกตอเรีย
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
วิกิพีเดีย:เสนอบทความคัดสรร/สมเด็จพระศรีสวรินทิราบรมราชเทวี พระพันวัสสาอัยยิกาเจ้า

=== สมเด็จพระศรีสวรินทิราบรมราชเทวี พระพันวัสสาอัยยิกาเจ้า**
สมเด็จพระศรีสวรินทิราบรมราชเทวี พระพันวัสสาอัยยิกาเจ้า ถูกเสนอเมื่อ 31 พฤษภาคม พ.ศ. 2551 และจะได้รับการพิจารณาภายในวันที่ 14 มิถุนายน พ.ศ. 2551
 เสนอชื่อ ผู้ใช้:Tona22
สนับสนุน 
# เนื้อหาดี อ้างอิงครบถ้วน --Petje Bell • พูดคุย 17:02, 31 พฤษภาคม 2551 (ICT)
# เนื้อหาดีคับ --DoLKuNGBiGHEAD 12:45, 7 มิถุนายน 2551 (ICT)
# เนื้อหาถูกต้อง เหมาะสมที่สุด --Federalism 16:32 25 มิถุนายน 2551 (ICT)
# สนับสนุนครับ -- Portalian 22:52, 25 มิถุนายน 2551 (ICT)
# สนับสนุนครับ --Wonton2ton 15:30 27 มิถุนายน 2551 (ICT)
คัดค้าน
#  
#
เสนอแนะการปรับปรุง
# หัวข้อ พระราชกรณียกิจ หัวข้อย่อย ด้านการทอผ้า ฟังดูแปลกๆ เนื่องจากหัวข้อย่อยอื่นฟังดูกว้าง --Sry85 21:12, 3 มิถุนายน 2551 (ICT)
#*ตอนนี้ได้เปลี่ยนเป็นด้านการหัตถกรรมแล้วนะครับ ไม่แน่ใจว่าจะใช้ได้หรือเปล่า --Tona22 21:49, 3 มิถุนายน 2551 (ICT)
# อนุสรณ์สถาน น่าจะมีกล่าวถึง พิพิธภัณฑ์สมเด็จพระพันวัสสาอัยยิกาเจ้า ที่วังสระปทุม --Sry85 21:12, 3 มิถุนายน 2551 (ICT)
#*ได้เพิ่มเติมข้อมูลในส่วนนี้เข้าไปแล้วนะครับ --Tona22 21:49, 3 มิถุนายน 2551 (ICT)
# น่าจะมีหัวข้อ พระอัจฉริยภาพ หรือ พระราชจริยวัตร ที่กล่าวถึงพระองค์ทางด้าน ทรงเป็นผู้นำฝ่ายในเรื่องการแต่งกาย พระราชนิยมต่างๆ  ความสนพระราชหฤทัยวิทยาการใหม่ๆ เป็นต้น --Sry85 21:12, 3 มิถุนายน 2551 (ICT)
#* เพิ่มลงไปในระดับหนึ่งแล้ว วันหลังจะมาเพิ่มอีกนิดหน่อยนะครับ --Tona22 21:49, 3 มิถุนายน 2551 (ICT)
# เพิ่มข้อมูลมูลนิธิสมเด็จพระพันวัสสาอัยยิกาเจ้าไว้ด้วยก็ดีนะครับ--ScorpianPK 25px  คุยแค่ "คลิก" 15:31, 7 มิถุนายน 2551 (ICT)
#* เพิ่มเติมลงไปเรียบร้อยแล้วครับ --Tona22 07:27, 15 มิถุนายน 2551 (ICT)
อนุสัญญาว่าด้วยระเบิดลูกปราย

อนุสัญญาว่าด้วยระเบิดลูกปราย (Convention on Cluster Munitions) เป็นอนุสัญญาระหว่างประเทศว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย (cluster bomb หรือ cluster monition) โดยได้รับสัตยาบันจากประเทศหนึ่งร้อยสิบเก้าประเทศในการประชุมที่กรุงดับลิน ประเทศไอร์แลนด์ เมื่อวันที่ 30 พฤษภาคม 2551 และจะได้มีการให้ปฏิญญาอย่างเป็นทางการที่กรุงออสโล ประเทศนอร์เวย์ ในเดือนธันวาคม ปีเดียวกัน
ประเทศที่ให้สัตยาบันในการประชุมที่กรุงดับลินจะต้องปฏิบัติตามเงื่อนไขดังต่อไปนี้ทุกกรณี
# ห้ามใช้ระเบิดลูกปราย
# ห้ามพัฒนา ผลิต หรือมีไว้ครอบครอง กักตุน เก็บไว้ หรือขนย้ายให้แก่ผู้ใดซึ่งระเบิดลูกปราย ไม่ว่าทางตรงหรือทางอ้อม
# ห้ามแนะนำ ส่งเสริม หรือชักจูงให้ผู้ใดเข้าร่วมกิจกรรมใด ๆ อันต้องห้ามตามอนุสัญญานี้
ทั้งนี้ ได้มีการจัดทำอนุสัญญาดังกล่าวเป็นภาษาราชการของสหประชาชาติหกภาษา คือ ภาษาอังกฤษ ภาษาฝรั่งเศส ภาษาจีน ภาษารัสเซีย ภาษาสเปน และภาษาอาหรับ
สนธิสัญญาดังกล่าวมีผลบังคับใช้เมื่อ 1 สิงหาคม พ.ศ. 2553

**อ้างอิง**
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:อนุสัญญาสหประชาชาติ
อาหารมังสวิรัติ

อาหารมังสวิรัติ
อาหารมังสวิรัติ คืออาหารจำพวกผักและผลไม้ ซึ่งทำให้ได้รับกากใยอาหาร อาหารมังสวิรัตินั้นจะไม่มีเนื้อสัตว์เลย
อาหารที่ผู้ถือมังสวิรัตินิยมรับประทานกัน ส่วนใหญ่จะประกอบด้วยข้าวและผลิตภัณฑ์จากข้าว หรือผลิตภัณฑ์จากถั่ว เช่น เต้าหู้ หรือเมล็ด เช่น เมล็ดฟักทอง เมล็ดทานตะวัน เป็นต้น
อาหารมังสวิรัตินั้น แบ่งออกได้เป็น 3 ประเภทคือ
แบบเคร่ง
# มังสวิรัติประเภทเคร่งครัด เป็นมังสวิรัติที่กินอาหารจำพวกพืชผักผลไม้เพียงอย่างเดียว ไม่มีอาหารจำพวกเนื้อสัตว์ ไข่ นม หรือ ผลิตภัณฑ์จากไข่และนม เป็นส่วนประกอบของอาหารนั้น ๆ เลย
# มังสวิรัติประเภทที่มีการดื่มนม เป็นมังสวิรัติที่จะมีนมและผลิตภัณฑ์ของนมนอกเหนือจากพืชผักผลไม้ แต่ไม่มีเนื้อสัตว์และไข่เป็นส่วนประกอบของอาหาร
# มังสวิรัติประเภทดื่มนมและกินไข่ อาหารมังสวิรัติประเภทนี้มีไข่ นม และผลิตภัณฑ์ของนมนอกเหนือจากอาหารจากพืช แต่ไม่มีเนื้อสัตว์เลย
จะเห็นได้ว่า มังสวิรัติทั้ง 3 ประเภทนี้ จะไม่มีอาหารหรือส่วนประกอบที่มาจากเนื้อสัตว์เลย แต่ถึงแม้ว่าจะไม่มีเนื้อสัตว์เลย แต่ก็มิได้หมายความว่าจะทำให้ร่างกายขาดสารอาหารประเภทโปรตีน แต่คนที่รับประทานอาหารมังสวิรัติสามารถได้รับสารอาหารประเภทโปรตีนจากอาหารจำพวกถั่วเมล็ดแห้ง เช่น ถั่วเหลือง ถั่วเขียว ถั่วดำ ถั่วลิสง เป็นต้น
ส่วนใหญ่พบว่า ผู้ที่กินอาหารมังสวิรัติลดความเสี่ยงต่อการเกิดโรคมะเร็ง โรคหัวใจ ความดันโลหิตสูง  เบาหวาน และอ้วน ผลการวิจัยทั้งในและต่างประเทศ พบผู้ที่เป็นมังสวิรัติเคร่งครัดมีภาวะพร่องของวิตามินบี 12 และแร่ธาตุเหล็ก โดยเฉพาะที่เป็นมังสวิรัติเคร่งครัดเป็นเวลานาน ๆ และการมีผลต่อการเจริญเติบโตของเด็ก

**อ้างอิง**
https://guru.sanook.com/4404/
หมวดหมู่:การครัว
หมวดหมู่:การกำหนดอาหาร
แม่แบบ:บทความคัดสรร/มิถุนายน 2551

อุณหภูมิเฉลี่ยของพื้นผิวโลกตั้งแต่ พ.ศ. 2504 - พ.ศ. 2533

ปรากฏการณ์โลกร้อน (อังกฤษ: Global warming) หมายถึงการเพิ่มขึ้นของอุณหภูมิเฉลี่ยของอากาศใกล้พื้นผิวโลกและน้ำในมหาสมุทรในช่วงไม่กี่ทศวรรษที่ผ่านมา และมีการคาดการณ์ว่าอุณหภูมิเฉลี่ยจะเพิ่มขึ้นอย่างต่อเนื่อง
ในช่วง 100 ปีที่ผ่านมา นับถึง พ.ศ. 2548 อุณหภูมิของอากาศใกล้ผิวดินทั่วโลกโดยเฉลี่ยมีค่าสูงขึ้น 0.74 ± 0.18 องศาเซลเซียส ซึ่งคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (Intergovernmental Panel on Climate Change: IPCC) ของสหประชาชาติได้สรุปไว้ว่า “จากการสังเกตการณ์การเพิ่มอุณหภูมิโดยเฉลี่ยของโลกที่เกิดขึ้นตั้งแต่กลางคริสต์ศตวรรษที่ 20 (ประมาณตั้งแต่ พ.ศ. 2490) ค่อนข้างแน่ชัดว่าเกิดจากการเพิ่มความเข้มของแก๊สเรือนกระจกที่เกิดขึ้นโดยกิจกรรมของมนุษย์ที่เป็นผลในรูปของปรากฏการณ์เรือนกระจก” อ่านต่อ...
บทความคัดสรรก่อนหน้านี้: รักแห่งสยาม - เดอะลอร์ดออฟเดอะริงส์ - สยามสแควร์
ที่เก็บถาวร – บทความคัดสรรอื่น ๆ
หม่อมราชวงศ์รำพิอาภา เกษมศรี

หม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; เกิด 25 ตุลาคม พ.ศ. 2480) ภริยา หม่อมหลวงพีระพงศ์ เกษมศรี อดีตเอกอัครราชทูตผู้แทนถาวรแห่งประเทศไทยประจำสหประชาชาติ เอกอัครราชทูตไทย ณ กรุงโตเกียว และกรุงวอชิงตัน และอดีตราชเลขาธิการ
หม่อมราชวงศ์รำพิอาภา เกษมศรี มีชื่อเล่นว่า หรือ คุณหญิงเอ๋ย เป็นธิดาในหม่อมเจ้านนทิยาวัด สวัสดิวัตน์ (พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่พระเจ้าวรวงศ์เธอ พระองค์เจ้าอาภาพรรณี) กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) (พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมเจ้าพร้อมเพราพรรณ ดิศกุล) คุณหญิงจึงเป็นพระราชปนัดดา (เหลน) ในพระบาทสมเด็จพระจอมเกล้าเจ้าอยู่หัว รัชกาลที่ 4 ทางฝ่ายบิดา และเป็นพระราชปนัดดา (เหลน) ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทางฝ่ายมารดา มีพี่สาวคือหม่อมราชวงศ์สุวนันท์ วัลยะเสวี สำเร็จการศึกษาจากประเทศอังกฤษ สมรสกับหม่อมหลวงพีระพงศ์ เกษมศรี มีบุตรธิดา 3 คน คือ- วนโสภิณ เกษมศรี ณ อยุธยา- นายแพทย์ทิวากร เกษมศรี ณ อยุธยา- พีรธน เกษมศรี ณ อยุธยา
หม่อมราชวงศ์รำพิอาภา เกษมศรีมีศักดิ์เป็นพระภาติยะใน สมเด็จพระนางเจ้ารำไพพรรณี พระบรมราชินี ด้านการงาน คุณหญิงเอ๋ยเป็นประธานชมรมเพื่อความจริงและความโปร่งใส ซึ่งมีส่วนร่วมในการประท้วงขับทักษิณ ชินวัตรออกจากตำแหน่ง

**เครื่องราชอิสริยาภรณ์**

**ลำดับสาแหรก**

**อ้างอิง**
หมวดหมู่:หม่อมราชวงศ์
หมวดหมู่:คุณหญิง
หมวดหมู่:ราชสกุลสวัสดิวัตน์
หมวดหมู่:ราชสกุลเกษมศรี
หมวดหมู่:สกุลปันยารชุน
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
วิกิพีเดีย:บทความคัดสรร/บทความคัดสรรที่ควรปรับปรุงใหม่/รายการกรุ

}}|yes|messagebox small-talk|infobox" style="width: {270px}}}"
แก้ไข
กรุ
กรุ
บทความคัดสรรที่ควรปรับปรุงใหม่
กรุ 1  กรุ 2
}
ซิเอรา

ซิเอรา หรือชื่อเต็ม ซิเอรา พรินเซสส์ ฮาร์ริส (Ciara Princess Harris ; เกิด 25 ตุลาคม ค.ศ. 1985) เป็นนักร้องชาวอเมริกัน นักแต่งเพลง โปรดิวเซอร์เพลง นักเต้น นางแบบ ผู้กำกับมิวสิกวิดีโอ และนักแสดง และเคยได้รับรางวัลแกรมมี

**ประวัติ**
ซิเอรา จากเมืองออสติน รัฐเท็กซัส สหรัฐอเมริกา มีผลงานเพลงสร้างชื่อในปี 2004 ด้วยซิงเกิลอันดับหนึ่งบิลบอร์ดชาร์ทอย่างเพลง ‘Goodies’   โดยมีอัลบั้มชื่อเดียวกันนี้ออกวางขายในเดือน กันยายนปีเดียวกัน ขายได้มากกว่า 2.6 ล้านแผ่นในอเมริกาและ มากกว่า 3 ล้านแผ่นทั่วโลก และมีเพลงซิงเกิลติด Top 3 ถึง 3 เพลงด้วยกันคือ ‘Goodies’, ‘1,2 Step’ และ ‘Oh’ เธอได้รับการเสนอชื่อเข้าชิงรางวัลแกรมมี่ ในสาขา Best New Artist, Best Rap/Sung Collaboration จากเพลง ‘1,2 Step’ ‘Best Rap Song และ Best Short Form Music Video จากเพลง Lose Control ของ Missy Elliot ซึ่งเธอได้รับรางวัลนี้ร่วมกับมิซซี่ ในวันที่ 8 กุมภาพันธ์ 2006
อัลบั้มชุดที่ 2 ออกหลังซิงเกิลเพลง ‘Get Up’  ที่เป็นเพลงประกอบภาพยนตร์ สเต็ปโดนใจ หัวใจโดนเธอ อัลบั้มชื่อ The Evolution ที่ได้ร่วมงานกับโปรดิวเซอร์ Rodney Jerkins, Pharrell Williams, Bryan Michael Cox, Will.i.am แห่ง The Black Eyed Peas และอัลบั้มเข้าชาร์ทบิลบอร์ดในอันดับ 1 ทันที ด้วยยอดขายสัปดาห์แรก 338,000 แผ่น  เธอยังแสดงในภาพยนตร์ของ MTV เรื่อง All You’ve Got
ปี 2012 Jive ได้ยุบกิจการร่วมกับบ RCA และ Ciara ก็ได้ย้ายมาอยู่กับ Epic ในการดูแลของ L.A. Reid 
ปี 2013 Ciara มีความสัมพันธ์อันดีกับ Future (แร๊พเปอร์,นักแต่งเพลง,โปรดิวเซอร์) ถึงขั้นได้ออกเดทด้วยกัน, Ciara กำลังปล่อยอัลบั้มชุดที่ 5 โดยใช้ชื่อตัวเองเป็นชื่ออัลบั้ม (ก่อนหน้านี้ใช้ชื่อว่า One Woman Army) ก่อนจะออกอัลบั้มนี้มีซิ้งเกิ้ลปล่อยมาอย่าง Sweat, Sorry, Got Me Good จนได้ปล่อยซิลเกิ้ลอย่างเป็นทางการอย่าง Body Party โดยแต่งร่วม Future และโปรดิวโดย Mike Will Made It (Rihanna, Kanye West, Lil Wayne ฯลฯ) โดยใช้ My Boo ของ Ghost Town DJ's มาโคเวอร์ดนตรีแบบสโลว์แจม และใน MV ได้แขกรับเชิญ อย่าง Ludacris และ Future เป็นพระเอกใน MV นี้เองด้วย

**อ้างอิง**
  CIARA – THE EVOLUTIONsonybmg.co.th date=2008-11-21 
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากออสติน
หมวดหมู่:นักแสดงหญิงชาวอเมริกันเชื้อสายแอฟริกา
แม่แบบ:กล่องข้อมูล รถถัง/doc

==== กล่องข้อมูล รถถัง**
กล่องข้อมูลดังกล่าวเป็นการสรุปเนื้อหาของตัวรถถัง แม่แบบกล่องข้อมูล รถถัง มีการเรียงลำดับข้อมูล ดังข้างล่าง:- ชื่อ - ชื่ออยากเป็นทางการของรถถัง- รูปภาพ - ไม่จำเป็น - รูปภาพของรถถัง ภาพที่ใส่ควรจะอยู่ในรูปของโค้ด ; และห้ามใส่โค้ด "thumb" เด็ดขาด- คำอธิบาย - ไม่จำเป็น - คำอธิบายที่อยู่ใต้รูปภาพ- สัญชาติ - ไม่จำเป็น - ประเทศที่เป็นผู้ผลิตรถถังเป็นครั้งแรกหรือประเทศที่มีการนำไปใช้เป็นครั้งแรก- ประเภท - ไม่จำเป็น - ประเภทของรรถัง
ประวัติการปฏิบัติการ:- ปีที่ใช้งาน - ไม่จำเป็น - ช่วงเวลาที่รถถังออกปฏิบัติการ- ผู้ใช้งาน - ไม่จำเป็น - ประเทศหรือกลุ่มติดอาวุธที่นำไปใช้- สงคราม - ไม่จำเป็น - สงครามที่ได้มีการนำรถถังออกมาใช้งาน
ประวัติการผลิต:- ผู้ออกแบบ - ไม่จำเป็น - บุคคลหรือกลุ่มบุคคลที่มีหน้าที่ออกแบบรถถัง- ปีที่ออกแบบ - ไม่จำเป็น - วัน เดือน ปีที่รถถังได้ออกแบบสำเร็จ- ผู้ผลิต - ไม่จำเป็น - บริษัทที่ทำการผลิตรรถัง- ต้นทุนการผลิต - ไม่จำเป็น - ราคาต้นทุนของรรถังหนึ่งคัน- ปีที่ผลิต - ไม่จำเป็น - ช่วงเวลาที่เกิดการผลิตรถถัง- จำนวน - ไม่จเป็น - จำนวนรถถังที่ถูกผลิตออกมา- รูปแบบอื่น - ไม่จำเป็น - รูปแบบ (รุ่น) ที่ถูกออกแบบตามมาในภายหลัง
รายละเอียด:- น้ำหนัก - ไม่จำเป็น - น้ำหนักของรรถัง- ความยาว - ไม่จำเป็น - ความยาวทั้งหมดของตัวรถถัง- ความกว้าง - ไม่จำเป็น - ความกว้างทั้งหมดของตัวรถถัง- ความสูง - ไม่จำเป็น - ความสูงทั้งหมดของตัวรถถัง- พลประจำรถ - ไม่จำเป็น - จำนวนเจ้าหน้าที่ที่ควบคุมรถถัง- เกราะ - ไม่จำเป็น - ประเภทและความหนาของเกราะที่หุ้มรถถัง- อาวุธหลัก - ไม่จำเป็น - อาวุธหลักของรถถัง- อาวุธรอง - ไม่จำเป็น - อาวุธรองของรถถัง- เครื่องยนต์ - ไม่จำเป็น - ประเภทเครื่องยนต์ของรถถัง- กำลังเครื่องยนต์ - ไม่จำเป็น - กำลังของเครื่องยนต์รถถัง บอกหน่วยเป็น กำลังม้า หรือ กิโลวัตต์- อัตรานำหนัก - ไม่จำเป็น - อัตราส่วนกำลัง/น้ำหนักของตัวรถถัง โดยบอกน้ำหนักเป็นตัน- การสื่อสาร - ไม่จำเป็น - ประเภทของการสื่อสารภายในตัวรถถัง- น้ำหนักบรรทุก - ไม่จำเป็น - น้ำหนักบรรทุกทั้งหมดของรถถัง- ความจุถังน้ำมัน - ไม่จำเป็น - ความจุถังน้ำมันของรถถัง- ระบบกันกระเทือน - ไม่จำเป็น - ระบบกันกระเทือนของรถถัง- ช่วงล่าง - ไม่จำเป็น - ระยะห่างระหว่างส่วนล่างของรถถังกับพื้นดิน- ระยะทำการ - ไม่จำเป็น - ระยะทำการของรถถัง หมายถึงระยะทางไกลที่สุดที่รถถังได้รับการบรรจุน้ำมันเต็มถัง แล้ว เคลื่อนที่ไปได้ไกลที่สุดแล้วสามารถวิ่งกลับไปที่จุดเริ่มต้นได้- ความเร็วสูงสุด - ไม่จำเป็น - ความเร็วสูงสุดขงอรรถัง- ระบบขับเคลื่อน - ไม่จำเป็น - ระบบขับเคลื่อนของตัวรถถัง
Weapon infobox
หน่วยไวรท

สัญลักษณ์ของหน่วยไวรธ
หน่วยไวรธ เป็นหน่วยงานทางทหารในนวนิยาย หนังสือการ์ตูน และสื่ออื่นๆ ของสตาร์ วอร์ส
หน่วยไวรธ, หรือไวรธ (ภาษาอังกฤษ: Wraith Squadron, Wraith) เป็นหน่วยผสมระหว่างยานขับไล่/คอมมานโดของสาธารณรัฐใหม่ที่พัฒนาโดยเวดจ์ แอนทิลีส เดิมทีหน่วนไวรธเป็นหน่วยใหญ่ที่ประกอบกันอย่างไม่เหมาะสม, เป็นนักบินที่ไม่ค่อยได้ประสิทธิภาพนักทั้งด้านร่างกายและจิตใจ, ถูกแทนที่ด้วยหน่วยคอมมานโดที่มีประสบการณ์และทักษะพิเศษ หน่วยไวรธถูกออกแบบให้ปฏิบัติหน้าที่ที่ต้องอาศัยความรับผิดชอบทั้งด้านประเพณีรูปแบบของฝูงบินและหน่วยคอมมานโด  เป็นแนวคิดใหม่ทางยุทธการแก่สาธารณรัฐใหม่, และผู้สร้างมันก็รู้สึกว่ามันคือการเปลี่ยนจุดสำคัญจุดหนึ่งของสาธารณรัฐใหม่
การปรากฏตัวครั้งแรกของหน่วยไวรธคือการปะทะกับนายพลแอพวอร์ ทริกิท, ซึ่งส่งผลให้เกิดการสูญเสียของอิมเพลซอะเบิลและการตายของทริกิท เมื่อทริกิทตาย, พวกเขาก็ยังดำเนินการรวบรวมกำลังพลต่อเพื่อที่จะสู้กับขุนศึกซินจ์, ลงเอยที่ยุทธการซีเลกกิส ในช่วงเวลานี้, การิค โลแรนทำหน้าที่บัญชาการหน่วยไวรธจากเวดจ์ แอนทิลีส ประสบความสำเร็จในครั้งนั้นทำให้พวกเขาย้ายจากหน่วยฝูงบินไปเป็นหน่วยข่าวกรองของสาธารณรัฐใหม่แทน หน่วยไวรธยังได้แสดงในบทสำคัญ, ในสงครามยูซาน วอง, ที่ซึ่งจำนวนของพวกเขาถูกเปลี่ยนแปลงด้วยความจำกัด, บินเข้าไปในเขตของศัตรู, รับตัวไจน่า โซโลที่ปลอมตัวเพื่อเขาแทรกซึมเข้าไปในคอรัสซัง

**แหล่งข้อมูลอื่น**
 http://starwars.wikia.com/wiki/Wraith_Squadron
หมวดหมู่:หน่วยงานทางทหารของพันธมิตรกาแลกติก
หมวดหมู่:หน่วยงานทางทหารของสาธารณรัฐใหม่
หมวดหมู่:ฝูงบินของพันธมิตรกาแลกติก
หมวดหมู่:ฝูงบินของสาธารณรัฐใหม่
พระเจ้าบรมวงศ์เธอ พระองค์เจ้าประเวศวรสมัย

พระเจ้าบรมวงศ์เธอ พระองค์เจ้าประเวศวรสมัย (2 ธันวาคม พ.ศ. 2422 – 31 พฤษภาคม พ.ศ. 2487) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม มีพระโสทรเชษฐาและพระโสทรอนุชา 2 พระองค์ ได้แก่
*พระเจ้าบรมวงศ์เธอ กรมหลวงนครไชยศรีสุรเดช 
*พระเจ้าบรมวงศ์เธอ กรมหลวงสิงหวิกรมเกรียงไกร
สิ้นพระชนม์เมื่อวันที่ 31 พฤษภาคม พ.ศ. 2487 พระราชทานเพลิงพระศพเมื่อวันที่ 25 ตุลาคม พ.ศ. 2487 ณ พระเมรุ วัดเทพศิรินทราวาสราชวรวิหาร

**พระเกียรติยศ**

**พระอิสริยยศ**
พระเจ้าลูกเธอ พระองค์เจ้าประเวศวรสมัย (2 ธันวาคม พ.ศ. 2422 - 23 ตุลาคม พ.ศ. 2453)
*พระเจ้าพี่นางเธอ พระองค์เจ้าประเวศวรสมัย (23 ตุลาคม พ.ศ. 2453 - 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าประเวศวรสมัย (10 กรกฎาคม พ.ศ. 2478 - 31 พฤษภาคม พ.ศ. 2487)

**เครื่องราชอิสริยาภรณ์**

**พงศาวลี**

**อ้างอิง**
2487
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:พระราชธิดาในรัชกาลที่ 5
หมวดหมู่:สกุลโรจนดิศ
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.2‎
พระเจ้าบรมวงศ์เธอ พระองค์เจ้าอรประพันธ์รำไพ

พระเจ้าบรมวงศ์เธอ พระองค์เจ้าอรประพันธ์รำไพ (7 กรกฎาคม พ.ศ. 2428 – 25 พฤษภาคม พ.ศ. 2476) เป็นพระราชธิดาพระองค์ที่ 54 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน มีพระขนิษฐาคือ พระเจ้าบรมวงศ์เธอ พระองค์เจ้าอดิศัยสุริยาภา เป็นราชนารีที่โปรดการผจญป่าดงพงไพรและทรงม้าได้ดีเยี่ยม 
พระองค์มีตำหนักอยู่ในวังสวนสุนันทา ปัจจุบันตำหนักของพระองค์ได้รื้อไปแล้ว และพื้นที่ของตำหนักดังกล่าวถูกสร้างเป็นอาคารใหม่ของคณะศิลปกรรมศาสตร์ มหาวิทยาลัยราชภัฎสวนสุนันทา พระองค์สิ้นพระชนม์เมื่อวันที่ 25 พฤษภาคม พ.ศ. 2476 สิริพระชันษา 48 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร

**พระเกียรติยศ**

**พระอิสริยยศ**
 พระเจ้าลูกเธอ พระองค์เจ้าอรประพันธ์รำไพ (7 กรกฎาคม พ.ศ. 2428 - 23 ตุลาคม พ.ศ. 2453)- พระเจ้าน้องนางเธอ พระองค์เจ้าอรประพันธ์รำไพ (23 ตุลาคม พ.ศ. 2453 - 26 พฤศจิกายน พ.ศ. 2468)- พระเจ้าพี่นางเธอ พระองค์เจ้าอรประพันธ์รำไพ (26 พฤศจิกายน พ.ศ. 2468 - 25 พฤษภาคม พ.ศ. 2476)
ภายหลังสิ้นพระชนม์- พระเจ้าบรมวงศ์เธอ พระองค์เจ้าอรประพันธ์รำไพ (10 กรกฎาคม พ.ศ. 2478)

**เครื่องราชอิสริยาภรณ์**
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้

**พงศาวลี**

**อ้างอิง**
2476
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:ราชวงศ์จักรี
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:พระบรมวงศานุวงศ์และเจ้านายที่เคยประทับอยู่ในวังสวนสุนันทา
พระเจ้าบรมวงศ์เธอ พระองค์เจ้าอิศริยาภรณ์

พระเจ้าบรมวงศ์เธอ พระองค์เจ้าอิศริยาภรณ์ (21 ตุลาคม พ.ศ. 2431 – 22 กันยายน พ.ศ. 2435) เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เกสร มีพระโสทรอนุชา 1 พระองค์ คือพระเจ้าบรมวงศ์เธอ พระองค์เจ้าอนุสรณ์ศิริประสาธน์
พระเมรุพระศพพระองค์เจ้าอิศริยาภรณ์ ณ สุสานหลวง วัดเทพศิรินทราวาส
ไฟล์:อาคารพระพุทธเจ้าหลวง.jpg |thumb|250px|อาคารเรียนโรงเรียนมัธยมวัดเบญจมบพิตร

**พระอนุสรณ์**
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้นำทุนทรัพย์สมบัติของพระเจ้าลูกยาเธอ พระองค์เจ้าอิศริยาภรณ์ ไปสร้างโรงเรียนมัธยมวัดเบญจมบพิตร (โรงเรียนเบญจมบพิตร ในอดีต) หลังจากพระเจ้าลูกยาเธอ พระองค์เจ้าอิศริยาภรณ์ สิ้นพระชนม์ไปแล้ว และได้พระราชทานเพลิงพระศพ ณ สุสานหลวงวัดเทพศิรินทราวาสราชวรวิหาร โดยมีการสร้างพลับพลาเพื่อใช้ประดิษฐานพระศพของพระเจ้าลูกยาเธอ พระองค์เจ้าอิศริยาภรณ์ จึงเป็นที่มาของ เมรุหลวงหน้าพลับพลาอิศริยาภรณ์ วัดเทพศิรินทราวาสในปัจจุบัน

**พระเกียรติยศ**

**พระอิสริยยศ**
 พระเจ้าลูกยาเธอ พระองค์เจ้าอิศริยาภรณ์ (21 ตุลาคม พ.ศ. 2431 - 22 กันยายน พ.ศ. 2435)
ภายหลังสิ้นพระชนม์- พระเจ้าน้องยาเธอ พระองค์เจ้าอิศริยาภรณ์ (23 ตุลาคม พ.ศ. 2453 - 26 พฤศจิกายน พ.ศ. 2468)- พระเจ้าพี่ยาเธอ พระองค์เจ้าอิศริยาภรณ์ (26 พฤศจิกายน พ.ศ. 2468 - 10 กรกฎาคม พ.ศ. 2478)- พระเจ้าบรมวงศ์เธอ พระองค์เจ้าอิศริยาภรณ์ (10 กรกฎาคม พ.ศ. 2478)

**อ้างอิง**
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์